***Príloha č.1***

**Opis predmetu zákazky**

Názov predmetu zákazky:

**„Projektová dokumentácia“** k projektu: „Kompletná rekonštrukcia školy, starej a novej budovy SPŠSaG Lermontovova č1, Košice“.**Opis predmetu zákazky:**

Predmetom zákazky je vypracovanie realizačnej projektovej dokumentácie na vykonanie rekonštrukčných prác objektov školy vrátane podrobného rozpočtu a výkazu výmeru. Projektová dokumentácia musí rešpektovať príslušné právne predpisy a normy SR a EÚ

Požiadavky na skladbu prípravy projektov:

1. **zameranie stavby a vyhotovenie dokumentácie súčasného stavu pre požadovaný rozsah rekonštrukčných prác,**
2. **zabezpečenie vstupných údajov**:
* obstaranie vstupných údajov pre lokalizáciu stavby,
* objasnenie základných cieľov s obstarávateľom,
* prieskumy potrebné pre vypracovanie dokumentácie,
1. **zabezpečenie projektovej prípravy pre stavebné konanie a realizáciu stavebných prác:**
* uzavretie zmluvy na vypracovanie projektovej dokumentácie
* vypracovanie projektovej dokumentácie k stavebnému konaniu podľa rozsahu stavebného zákona a vyhlášky MŽP SR č. 453/2000 Z.z., ktorou sa vykonávajú ustanovenia stavebného zákona a realizácií stavebných prác.

V rámci kompletnej rekonštrukcie objektov školy, je potrebné vykonať nasledovné samostatné projektové dokumentácie pre vykonanie nasledovných stavebných prác:

1. kompletná výmena starej strešnej krytiny s čiastočnou opravou strešného krovu,
2. kompletná výmena otvorových konštrukcií okien, interiérových a exteriérových dverných výplní vrátane rámov dverí, Na túto obnovu je potrebné spracovať Prípravnú dokumentáciu obnovy otvorových výplní“,
3. kompletné odstránenie vonkajších omietok starej budovy školy a následné omietnutie celého obvodového plášťa novou omietkou so zachovaním fasádnych prvkov a farebnou povrchovou úpravou.

Na tento rozsah prác je potrebné vykonať prípravnú dokumentáciu s odborným posúdením omietok „Reštaurátorom“ odborne spôsobilou osobou pre pamiatkové budovy.

1. odstránenie vzlínania a zvlhávania spodnej časti budovy – suterénu so stavebnou úpravou dielne, vykonať prieskum rozsahu poškodenia,
2. rekonštrukcia rozvodu teplej a studenej vody, zistiť skutkový stav súčasných starých rozvodov a navrhnúť výmenu poškodených časti.
3. kompletná rekonštrukcia elektrických rozvodov,
4. kompletné interiérové úpravy, vymaľovanie, úprava podláh, výmena PVC v triedach, nové vybavenie tried - tabule, lavice, stoličky a nábytok,
5. zníženie stropov v triedach sadrokartónovým systémom,
6. úprava kabinetov učiteľov - vymaľovanie, podlahy a nábytok,
7. stavebné úpravy chodieb, oprava podláh, omietok, maľovanie, výmena šatníkových skriniek,
8. stavebné úpravy telocviční,
9. stavebné rekonštrukčné úpravy šatní pre telocvične,
10. zateplenie prístavby školy,
11. na budove prístavby školy namiesto plochej strechy zrealizovať sedlovú strechu s využitím podkrovného priestoru, spracovať PD vrátane statiky,
12. riešiť bezbariérový prístup do školy, navrhnúť dodávku a montáž výťahu na bočnú stenu novej budovy,

**Súčasťou projektových dokumentácií podľa vyššie uvedených prác má byť:**

1. Statické posúdenie stavby podľa prác, kde je to žiadúce,
2. Zhodnotenie energetickej hospodárnosti budovy,
3. Projekt požiarnej ochrany
4. Položkový rozpočet a kompletný výkaz výmer, podľa druhu prác a spracovanej PD,
5. Výpis výrobkov pre PSV prác,
6. Prerokovanie projektu v priebehu prác a v závere s dotknutými inštitúciami a organizáciami za účelom vydania stavebného povolenia a iných povolení potrebných pre realizáciu prác.
7. **Spolupráca pri vytvorení časového plánu za účelom spracovania projektov:**

Pre vykonanie projektových dokumentácií podľa požiadaviek jednotlivých bodov je potrebné prihliadať na podmienky, ktoré sú podmienené vyjadrením iných inštitúcií k odsúhlaseniu projektu.

K bodu 2 a 3, je potrebné aby projektová dokumentácia prihliadala na **prípravnú dokumentáciu obnovy** okenných, exteriérových a interiérových dverných výplní, omietok a fasádnych prvkov, ktorá pozostáva z:

1. písomné posúdenie stavu pôvodných okenných a dverných výplní **odborne spôsobilým reštaurátorom – špecialistom na drevo,** ktoré preukáže aký je súčasný stav a navrhne výmenu jednotlivých časti novými kopijami.
2. inventarizáciu autentických funkcionalistických výplní a ich zameranie, vrátane detailov členenia, profilov, prvkov kovania, zatváracích mechanizmov, obloženia ostení a pod., spracuje sa fotografická dokumentácia súčasného stavu.
3. navrhne sa spôsob ochrany a obnovy otvorových výplní dverí, ktoré nebudú menené len ošetrené prípadne čiastočné opravené predovšetkým umelecko-remeselnými a stolárskymi technológiami tak aby spĺňali technické zabezpečenie a svoju funkciu.

Pre posúdenie bodu 3, omietok a fasádnych prvkov bude rovnako spracovaná **prípravná dokumentácia obnovy** s technickým postupom a návrhom zloženia omietkovej zmesí. Aj táto dokumentácia má byť spracovaná **odborne spôsobilým reštaurátorom** – **špecialistom na murivo a omietky.**  Dokumentácia bude obsahovať aj posúdenie fyzického stavu budovy.

**K ostatným uvedeným bodom pre požiadavky na položkový rozpočet sa žiada:**

1. rozpočet stavby pre požadované práce bude vypracovaný s využitím dostupných rozpočtárskych programov,
2. rozpočet bude overený odborne spôsobilou osobou
3. rozpočet bude členení podľa bodov na samostatne vykonávané práce podľa projektovej dokumentácie alebo textovej časti,
4. položkový rozpočet nesmie obsahovať agregované položky (súborné/kompletové položky) s výnimkou prípadov, kde nie je objektívne možné použiť detailnejší rozpis,
5. všetky peňažné čiastky budú uvedené ako zaokrúhlené na 2 desatinné miesta;
6. všetky merné jednotky budú uvedené ako zaokrúhlené na 3 desatinné miesta;
7. v položkovom rozpočte v stĺpci „celkom“ žiadateľ vynásobí stĺpec „množstvo“ stĺpcom „jednotková cena“ pričom výsledná hodnota musí byť zaokrúhlená na 2 desatinné miesta pomocou funkcie ROUND;
8. výkaz a výmer je potrebné spracovať bez uvedenia konkrétneho názvu materiálov a konkrétneho výrobcu, značiek, popis materiálu vykonať opisnou formou funkčnej a technickej špecifikácie. Výnimky môžu byť len pri špecifických prípadoch alebo špeciálnych materiáloch.
9. rozpočet, výkaz a výmer spracovať v anonymnej forme, resp. slepý rozpočet.

Požadovaný predmet zákazky bude spracovaný a dodaný v slovenskom jazyku v nasledovnom vyhodnotení:

* Spracované projektové dokumentácie bodu v šiestich vyhotoveniach v tlačenej forme a na elektronickom nosiči vo formáte PDF,
* Položkovité rozpočty a výkaz výmer navyše vo formáte excel na elektronickom nosiči.

**Opis objektov:**

Ide o dve samostatne stojace stavby, ktoré sú prepojené spojovacou chodbou. Obidve stavby dú zapísané na LV 4514, k.ú. 826928, parc. číslo 2339/1

Staršia budova má 3 nadzemné podlažia ukončená sedlovou strechou s eternitovou krytinou, ktorá je značne poškodená Suterénna časť je zapustená do zeme, stavba je murovaná a osadená na základových pasoch. Okna stavby sú drevené a v prízemnej časti oceľovo-hliníkové. Stavba je v pôvodnom stave a je pamiatkovou budovou v II pamiatkovom pasme. Vykurovanie je riešené radiátormi napojené na výmenník s diaľkovým vykurovaním. Zastavaná plocha 4519 m2

Druha budova prístavby je 4 podlažná bez suterénu s plochou strechou, ktorá je napojená na hlavnú historickú budovu školy. Stavba je založená na základových pásoch s nosnou konštrukciou ŽB skeletu MSRP, obvodový plašť je z pórobetónových panelov a tvárnic hr. 250 mm. Nosný systém je kombinovaný – pozdĺžny aj priečny. Na objekte sú osadené plastové okna, kúrenie je rovnaké ako v hlavnej budove školy, ktoré vedie cez kanál v suterénnej časti budovy.